હવે વાત કરીએ મૂળ મુદ્દાની. એક સળગતો પ્રશ્ન. શું એક સ્ત્રી અને પુરુષ, સારા ફ્રેન્ડ્સ હોઈ શકે? અને એમાંથી ઉપજતા અને આ પ્રશ્ન સાથે સીધો સંબંધ ધરાવતા બીજા અનેક પ્રશ્નો. જેમ કે, સ્ત્રી અને પુરુષની ફ્રેન્ડશિપ ને આપણે કેટલી હદે સ્વીકારી શકીએ છીએ? આ સંબંધમાં મર્યાદાઓ, નિયમો છે કે નહીં? ચારિત્ર્ય, કુટુંબ, સમય સાથે આ મિત્રતાને લેવાદેવા છે કે નહીં? વિગેરે વિગેરે. આવા પ્રશ્નોના જવાબ શોધવાનો પ્રયત્ન કરતા પહેલાં આ પ્રશ્નો કેમ ઉપસ્થિત થાય છે, તેના વિશે પણ વિચાર કરવો જોઈએ.